# **DECIZIA ETAPEI DE ÎNCADRARE**

## Nr. din 20.10.2015

Ca urmare a solicitării de emitere a acordului de mediu adresate de **COMUNA FÎNTÎNELE**, din Judetul Suceava, înregistrată la APM Suceava cu nr. 10993/10.11.2016, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 14.10.2015 că proiectul **“Infiintare retea publica de apa si apa uzata in satele Stamate, Banesti, Fintinele, din comuna Fintinele, judetul Suceava”** propus a fi amplasat în comuna Fintinele, satele Stamate, Banesti, Fintinele, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în Anexa 2, la pct. 11, lit.c din HG nr. 445/2009 privind evaluarea impactului anumitor proiecte publice şi private asupra mediului, cu modificările şi completările şi ulterioare

b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar

*c) mărimea proiectului* – se propune realizarea urmatoarei investitii: Infiintare retea publica de apa si apa uzata in satele Stamate, Banesti, Fintinele, din comuna Fintinele, judetul Suceava;

**1. Caracteristicile proiectului:**

*a)mărimea proiectului* – se propune realizarea urmatoarei investitii: Infiintarea unei retele publice de apa si apa uzata in satele Stamate, Banesti, Fintinele, din comuna Fintinele;

**Sistemul de alimentare cu apa potabila propus cuprinde:**

* 1. **Sursa de alimentare cu apa**

Sunt 5 fronturi de captare amplasate pe domeniul public al comunei Fintinele, cu o suprafata aferenta unui put, de 314mp.

* F1, F2, F3 (statie de pompare - Stamate C1)
* F4, F5, F6 (statie de pompare - Stamate C2)
* F7, F8 (statie de pompare - Stamate C3)
* F9, F10 (statie de pompare - Stamate C4)
* F11 (statie de pompare - Banesti C5)

Cele 11 puturi au talpa la adancimea de 150m, Dsapatura=311mm si sunt repartizate in 5 zone de captare:

* Zona C1 si zona C2 cu S=6400mp
* Zona C3 cu S=19790mp
* Zona C4 cu S=6713mp
* Zona C5 cu S=940mp

Debitul estimat este de cca. 0,7l/s pentru un foraj.

Cerinta de apa in anul 2016 este de: Qzimax=385,5mc/zi (4,5l/s), Qorar max=33mc/zi (9,1l/s).

Cerinta de apa in anul 2036 este de: Qzimax=470,4mc/zi (5,4l/s), Qorar max=40mc/zi (11,1l/s).

* 1. **Aductiunea**

Conductele de aductiune aferente captarilor C3 si C4 se vor conecta cu captarea C1 prin doua conducte PEHD, PE100, SDR 26, Pn6, De=75mm cu L=2483m. De la C1 la statia de clorinare va fi conducta PEHD, PE100, SDR 26, Pn6, De=110mm cu L=1243m. Aductiunea de la C2 se va conecta individual la statia de clorinare prin conducta PEHD, PE100, SDR 26, Pn6, De=75mm cu L=68m, iar aductiunea de la C5 va fi tot conducta PEHD, PE100, SDR 26, Pn6, De=75mm cu L=2184m. Conductele de aductiune sunt amplasate pe domeniul public, de-a lungul strazilor.

Aductiunile de la C1 si C5 fac o subtraversare a DC65, aductiunile de la C3 si C4 sub traverseaza DC89C iar aductiunea de la C3 subtraverseaza DC89C

Lungimea totala a conductelor de aductiune este de 5978m.

* 1. **Statii de pompare SP1-SP4**

Se vor realiza 4 statii de pompare, fiecare dotata cu grup pompare (1A+1R), rezervor tampon inchis, camin din PE pentru amplasarea statiei; Debit=3,6-5,8mc/h.

* 1. **Statia de clorinare**

Statia va fi tip container, amplasata in vecinatatea rezervorului, automatizata. Clorinarea se va face cu solutie de hipoclorit de sodium. Statia va cuprinde: bazin stocare de 50mc, subteran, cu D=3m si L=7,64m; grup pompare; system de denitrificare duplex; kit de clorinare, 40mc/h; container metallic 6x2x2,4mc.

* 1. **Rezervor de inmagazinare**

Rezervorul va avea o capacitate de 400mc, suprateran, realizat din panouri metalice din otel galvanizat la cald. Rezervorul va fi imprejmuit.

* 1. **Retea de distributie si statie pompare SP5**

Statia de pompare in reteaua de distributie SP5 se va amplasa in vecinatatea rezervorului. Va avea un grup de pompare (1A+1R), cu debit de 50mc/h.

Reteaua de distributie este tip remificat si este formata din conducta principala, cu doua ramificatii catre sudul si nordul comunei. Lungimea totala a retelei de distributie este de 15899m, montata la o adancime de minim 1,1m si este construita din teava PEHD PE100, SDR 26, Pn6, cu diametre de la D=75mm pe o lungime de 4585m, D=90 pe L=290m, D=110m pe L=8821m, D=140mm pe L=983m, D=160mm pe L=605m si D=200mm pe L=615m.

Pe reteaua de aductiune si distributie s-au prevazut 100 de camine, (la distante de 500-600m unul de calalalt) tip prefabricat din PE cu H=pana la 2m, monobloc si compacte si 62 hidranti subterani de incendiu exterior Dn80.

* 1. **Rezerva de incendiu**

Volumul intangibil=140mc, asigurat di rezervorul de inmagazinare de 400mc.

Toate materialele utilizate, ce vin in contact cu apa, vor avea aviz sanitar, conform MS 275/2012.

**Reteaua de canalizare ape uzate menajere propusa cuprinde:**

- Retea de canalizare cu curgere gravitationala L=21106m

- Retea de canalizare unde apele uzate vor fi pompate L=2675m

- 3 statii de pompare tip prefabricat, din PE, automatizate si echipate, cu pompa activ (1A+1R), imprejmuite

- Racorduri la reteaua de canalizare;

- Lucrari speciale pentru subtraversari si refacere sistem rutier;

- Pe reteaua de canalizare sunt prevazute cca.594 camine, tip prefabricat din PE cu D=11oomm si H=800-4775mm

Apele pluviale sunt preluate la şanţurile drumurilor.

**Statia de epurare**

Statia va avea un debit de 360mc/zi, modulara, structurata in doua modula de Qmed=100mc.zi si Qmed=260mc/zi. Statia de epurare ocupa 1200mp din Stotal=3606mp si va cuprinde:

-epurare mecanica

-epurare biologica

-epurare chimica

-treapta dezinfectie

-treapta de prelucrare si deshidratare a namolului

*Epurarea mecanica* este compusa din: canal gratar (gratar manual, stavilar); bazin sedimentare primara (pompa de nisip); bazin pompare/omogenizare/egalizare (mixer submersibil, senzori de nivel, pompe de alimentare reactor);

*Epurare biologica* este compusa din: reactor biologic (impartit in doua zone: zona oxica sau de nitrificare si zona anoxica sau de denitrificare), mixer, suflanta, difuzoare, sistem sedimentar tubular, pompe recirculare amestec lichid;

*Epurare chimica* este compusa din bazin preparare si stocare clorura ferica, pompa dozare solutie de clorura ferica, pentru cazurile cand fosforul din apele uzate depaseste cantitatea admisa.

*Treapta de dezinfectie*  este compusa din unitate de sterilizare cu radiatii ultraviolete.

*Treapta de prelucrare si deshidratare a namolului* compusa din unitatea de sedimentare a namolului (pompa exces namol); unitatea de preparare solutie de polielectrolit (bazin preparare si stocare solutie de polielectrolit, mixer bazin preparare polielectrolit, pompa dozare solutie), unitate deshidratare cu filtru saci (bazin ingrosare namol, mixer bazin ingrosare namol, pompa alimentare filtru saci, filtru saci).

*Conducta evacuare ape uzate epurate* in raul Salagenise va realiza prin teava PEHD PE100 Dn 50mm Pn 6 bar cu L=26m. Deversarea se va face prin gura de varsare din beton. Pentru consolidarea malului se va realiza o aparare de mal din gabioane in amonte fata de gura de varsare cu H=2,6m.

Debite de ape uzate epurate evacuate in raul Salageni: Qzi max=385,5mc (4,5l/s) in anul 2016, Qzi max=470,4mc (11,1l/s) in anul 2036.

*Subtraversare rau Salageni inaintea amplasamentului statiei de epurare*

b) *cumularea cu alte proiecte* – nu este cazul;

c) *utilizarea resurselor naturale*: nu este cazul;

*Utilităţile necesare pentru organizarea de şantier:*

* Apa potabila din sursa locala
* WC ecologic de tip uscat
* Energie electrica – va fi asigurata atat de reteaua electrica din localitate, cat si de generatoarele electrice ale firmei de executie.

Alimentarea cu energie electrica pentru statiile de pompare va fi asigurata atat de reteaua electrica din localitate.

d) *producţia de deşeuri:* Principalele categorii de deşeuri care vor rezulta din activitatea de execuţie a proiectului sunt:

* pulberi ciment de la operaţiile de construcţii şi finisaje;
* pământul în exces de la operaţiile de săpături şi excavaţii.

Pe toată durata execuţiei, aceste deşeuri rezultate vor fi transportate de pe teren şi duse la un depozit autorizat de deşeuri prin grija constructorului.

e) *emisiile poluante, inclusiv zgomotul şi alte surse de disconfort*:

- pe perioada derularii lucrarilor de executie pot aparea emisii:

- pulberi ciment de la operaţiile de construcţii şi finisaje;

- noxe de la mijloacele de transport a materialelor;

- pulberi pământ de la operaţiile de săpături şi excavaţii.

Aceste emisii au un caracter provizoriu, in intervale mici de timp, luandu-se masuri pentru reducerea acestora (stropiri, program de lucru adaptat pentru executia lucrarilor si operatiuni de transport, folosirea unor mijloace de transport performante, etc).

- în perioada lucrărilor de construire, zgomotul va fi generat de utilajele de excavatie şi mijloacele de transport si se va avea in vedere utilizarea unor utilaje silentioase, cu un grad ridicat de fiabilitate si randament ridicat;

- pe perioada de exploatare, instalatiile mecanice si electrice generatoare de zgomot vor fi amplasate in spatii inchise;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate;

**2. Localizarea proiectului**

2.1 *utilizarea existentă a terenului*: conform certificatului de urbanism nr. 28/11.07.2016, terenul este situat pe domeniul public al comunei Fintinele, jud. Suceava.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate – nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – lucrările propuse se află în intravilanul localității Fintinele

**3. Caracteristicile impactului potenţial**

*a). Extinderea impactului, aria geografică şi numărul de persoane afectate* – lucrările ce urmează a fi executate nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului.

II. Motivele care au stat la baza luării deciziei etapei de încadrare în procedura de evaluare adecvată sunt următoarele: nu este cazul.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 28/11.07.2016 emis de Primaria comunei Fintinele.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

- se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- nivelul de zgomot generat de desfăşurarea lucrărilor se va încadra în prevederile STAS 10009/1988 - acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- se vor obţine toate avizele prevăzute în certificatul de urbanism, inclusiv avizul de gospodărirea apelor.

Indicatorii de calitate ai apelor uzate evacuate in reteaua de canalizare trebuie sa se incadreze in valorile parametrilor impuse de NTPA-001/2005-HG 188/2002 modificata si completata prin HG nr.352/2005; acesti parametrii si valorile maxime acceptate sunt prezentate in tabelul de mai jos:

|  |  |  |  |
| --- | --- | --- | --- |
| Nr. crt. | Indicatorul de calitate | U.M. | Valorile maxime admise |
| 1 | pH | unităţi pH | 6,5-8,5 |
| 2 | Materii în suspensie | mg/dm3 | 60 |
| 3 | Consum biochimic de oxigen la 5 zile (CBO5) | mgO2/dm3 | 25 |
| 4 | Consum chimic de oxigen - metoda cu dicromat de potasiu [CCOCr1)] | mgO2/dm3 | 125 |
| 5 | Azot amoniacal (NH4+) | mg/dm3 | 3 |
| 6 | Substanţe extractibile cu solvenţi organici | mg/dm3 | 20 |
| 7 | Detergenţi sintetici biodegradabili | mg/dm3 | 0,5 |
| 8 | Reziduu fix | mg/dm3 | 2000 |

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- mijloacele de transport vor fi asigurate astfel încât să nu existe pierderi de material sau deşeuri în timpul transportului;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV  
ING. VASILE OSEAN

    Sef Serviciu Avize, Acorduri, Autorizatii Intocmit

   Ing. Constantin Burciu Ing. Mariana Burlacu